Tina-saken: Avhørene av siktet (36) kan velte etterforskningen
Torsdag tok politiet den først pågrepne 36-åringen med til stedet der de mener Tina Jørgensen (20) ble drept natt til 24. september 2000. Mannen ble pågrepet i september i år, 15 år etter drapet, som følge av at politiet fikk et lydopptak der han til en venn forteller detaljert om hva som skulle ha skjedd med Tina. Under avhøret torsdag på Sølyst og Grasholmen, som politiet mener er åstedet, valgte hans forsvarer Odd Rune Torstrup å begjære ham øyeblikkelig løslatt. VG-spesial: De uløste drapsgåteneSIKTET (36): * Bosatt i Lyngdal. Pågrepet først, onsdag 16. september om morgenen. * Ifølge politiet førte hans forklaring til pågripelsen av de tre andre. * Straffedømt for vold på slutten av 1990-tallet. * Ble kjent med Tina under hennes sommerferier til Lyngdal. * Forsvares av Odd Rune Torstrup. * Nekter straffskyld. SIKTET (36): * Fra Lyngdal, men bosatt i Kristiansand. Pågrepet som nummer to. Meldte seg torsdag 17. september klokken 16.15. * Straffedømt flere ganger, hovedsakelig for promillekjøring og narkotikakriminalitet, men skal de siste årene ha levd et rolig liv som familiefar. * Forsvares av Trond Wåland. * Nekter straffskyld.* Bosatt i Lyngdal. Pågrepet som nummer tre, torsdag 17. september klokken 17.55. * Jobbet som industriarbeider før og etter drapet på Tina, men ikke registrert med arbeid siden 2001. * Straffedømt flere ganger, blant annet for narkotikabesittelse og rusrelatert vold. * Forsvares av Thomas Randby. * Nekter straffskyld.* Fra Lyngdal, men bosatt i en annen Vest-Agder-kommune. * Pågrepet torsdag 17. september rundt klokken 20.00. * Dømt for narkotika- og vinningskriminalitet. * Ikke registrert med arbeid siden 2001. * Forsvares av Olav Sylte. * Nekter straffskyld. Ifølge Torstrup forelå det grunn til å mistenke klienten innledningsvis i saken – men han har nå snudd på dette. – Ut ifra det samlede bevisbildet, mener jeg det ikke lenger er holdepunkter for at min klient skal sitte i varetekt. Jeg ber om løslatelse da jeg ikke lenger kan se at det foreligger skjellig grunn til mistanke for drap, uttaler han til VG – Hva konkret er det som fører til at du nå mener dette? – Det er taushetsbelagt, men det var min plikt å begjære ham løslatt, svarer Torstrup. I dag kan VG presentere flere til nå ukjente uklarheter i forklaringen til den først pågrepne 36-åringen: * I avhør snakker han om «sorte hull» og at han «tror» han var til stede da Tina ble drept, og dette kan være noe han har «fortrengt» i årene siden drapet i 2000. * På et annet punkt forteller han politiet i avhør at hendelsen «må ha skjedd», ettersom de fire jo var i Stavanger helgen Tina ble drept. * Videre er han «åpen» for at andre kan huske andre ting enn ham selv.Lørdag gikk en av de andre forsvarerne i saken, Olav Sylte, ut i VG og mente at en psykolog burde se på avhørene. Oslo-advokaten fryktet at man kunne stå overfor en Thomas Quick-sak – med falske erkjennelser og fire uskyldige siktede. – Jeg legger til grunn at saken raknet fullstendig for politiet i dag, sier Sylte til VG torsdag kveld. Han utdyper: – Torstrups begjæring om løslatelse antar jeg bygger på at det under rekonstruksjon fremkom at hans klient viste åpenbare tegn på at hele saken bygger på oppspinn og psykiatri, sier Sylte. Fredag venter han svar på dette fra politiet i forbindelse med ankebehandlingen av fengslingskjennelsen for sin klient (38) i Høyesterett. Utover bekreftelse på at «lydopptakmannen» ble tatt med til åstedet i dag, har det ikke lyktes å få kommentarer fra politiet til denne saken. Én av flere personer «lydopptakmannen», som var på åstedet torsdag, snakker inn i saken, er hans egen søster – som døde i 2013. Hennes dødsfall sammenfalt med en perioden politiet hadde saken gjenåpnet, i noen måneder, for å gå gjennom nye tips i saken, med tilhørende medieomtale. Etter det VG får opplyst skal 36-åringen ha beskrevet i avhør at han i denne perioden for nå drøyt to år siden opplevde seg selv som «kødda i hodet». I tillegg skal han på denne tiden ha begynt å snakke om Tina-saken til personer han hadde rundt seg. Det var i månedsskiftet mellom juli og august i år at Felles kriminalseksjon, i tredje etasje på politihuset i Stavanger, fikk inn en mystisk minnepenn. Det er her drapssakene i Rogaland politidistrikt etterforskes, og det er her ansvaret ligger for at drapet på Tina for 15 år siden fortsatt står uløst. Minnepennen etterforskerne fikk tilsendt fra kolleger i Agder politidistrikt inneholdt et lydopptak. Gjennom høyttalerne fikk politiet høre en overraskende historie: 36-åringen fra Lyngdal, som kjente Tina fra hennes sommerferier i sørlandsbygda, fortalte detaljert om hva som skal ha skjedd med henne forsvinningsnatten i 2000. Politiet: Samboer har skrevet lappenFørst en måned senere, 26. oktober, ble Stavanger-kvinnen funnet drept i en kum med flere slag mot hodet. 36-åringen fortalte på lydopptaket – tatt opp av en kamerat og gitt til lokalt politi i Agder – at han var til stede da hun ble drept. Men han var ikke der alene, ifølge lydopptaket; én annen kamerat (36) fra Lyngdal, som da var industriarbeider, var også under bybrua på Sølyst i Stavanger den skjebnesvangre natten. «Lydopptakmannen» har forklart at det var kameraten som slo Tina med en stein. Det er kjent at begge kjente Tina fra hennes sommerferier i Lyngdal gjennom tenårene. Videre snakket mannen på lydopptaket to andre gamle kamerater, samt sin egen nå avdøde søster, inn i saken og tildelte dem roller i handlingene. 16. september møtte politibetjenter opp hjemme hos mannen som uvitende hadde avslørt sin mulige befatning med en av Norges mest omtalte og gåtefulle drapssaker på lydopptaket. Dagen etter ble de tre andre Lyngdals-mennene pågrepet. Alle fire har vært inn og ut av rusmiljøer og småkriminalitet i årene etter Tina ble drept. Mannen på lydopptaket har nå vært i fire avhør der han forklarer seg utfyllende, men nekter straffskyld. De tre andre han har snakket inn i saken, nekter enhver befatning med drapet. Det er derfor informasjonen 36-åringen kommer med i sin forklaring som er utgangspunktet – og svært avgjørende – for politiets nye etterforskning: * Hvilken informasjon kan etterprøves? * Stemmer forklaringen hans med annen informasjon i saken som politiet er sikre på? * Ikke minst: Kjenner han til detaljer som kun personer som var til stede da Tina ble drept kan ha? I en eventuell rettssak mot ham selv og de tre andre vil 36-åringens troverdighet være svært sentral, spesielt om det ikke kommer andre erkjennelser i saken. Etter det VG kjenner til har politiet siden de fikk lydopptaket, for over to måneder siden, til nå ikke funnet dokumentasjon på at de fire var i Stavanger på drapstidspunktet. Sentrale deler av 36-åringens forklaring har allerede blitt kjent gjennom mediene, og flere biter av den skal være preget av sprik, som kan så tvil om troverdigheten – slik de nye opplysningene VG i dag presenterer også kan gjøre. * Deriblant har han forklart at det var den andre kameraten som slo Tina med en stein i hodet – men han har også åpnet for at han selv kan ha slått. * Han har forklart at han var sammen med Tina i hennes leilighet en gang før drapet skjedde, og at de gjemte seg for Tinas daværende kjæreste som kom hjem. For personer med kjennskap til leiligheten, fremstår dette underlig. * Ifølge Stavanger Aftenblad har han forklart at de kanskje eneste kjente og mulige tekniske bevisene – Tinas forsvunnede mobil, filofax og veske – ble kastet, og trolig er borte for alltid, i et renovasjonsanlegg. Dermed kan hans forklaring ikke bidra til å gjenfinne Tinas eiendeler.
Den siktede «lydopptakmannen» (36) fra Lyngdal er politiets viktigste kort. Men han kan også være deres største utfordring.